《游春八咏 其四 杜宇啼红》
宋代·欧阳澈

蜜脾香满青春暮，寂寂空山闻杜宇。啼红泣绿怨东风，锦城旧恨怀千古。

可堪肠断对樽前，雄图未遂愁无边。赖有投壶劝我饮，起舞从教落醉船。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。